hu hu hu hu hu hu hu hu hu hu hu hu hu hu hu hu hu hu hu hu ceb hu hu hu hu hu hu hu hu hu hu hu hu hu hu hu hu it it hbs_lat en en it hu hu en hu en hu zh hu hu en sk it nl hu hu sk pl hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar arz en az ku ru sv bg ca id de el eo es et eu fa fi fr fy de lt he hbs_lat hy it id is it ja sv ka kk ta ko cs it en lt lv en ml ru nl nb fr pl pt ro ru hbs_lat en sk sl hbs_lat sv en th ceb tr fy vi pl zh zh zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. február 14.
Ugrás a navigációhoz Ugrás a kereséshez
Ez az élőlénycsoport a tudomány mai állása szerint nem rendszertani kategória.
A Wikifajok tartalmaz Állkapocs nélküliek témájú rendszertani információt.
A Wikimédia Commons tartalmaz Állkapocs nélküliek témájú kategóriát.
A tengeri ingola (Petromyzon marinus) szájszerve
Az állkapocs nélküliek vagy állkapocs nélküli halak (Agnatha) a gerinchúros élőlények egy parafiletikus csoportja.[1] Korábban a halak egy főosztályának tartották, mára azonban bebizonyosodott, hogy nem tekinthetők egy rendszertani csoportnak. Osztályként ide sorolták a szintén parafiletikus körszájúak (Cyclostomata) és cserepesbőrűek (Ostracodermata) csoportjait is. Mára az ezeket alkotó élőlényeket is több osztályba sorolják. Ma élő fajaik a korábban a körszájúakhoz sorolt nyálkahalak (Myxini) és az ingolák (Petromyzonida) közé tartoznak.
A csoportba a tartoznak az állkapcsos gerincesek (Gnathostomata) ősei.[2][3] Életük során végig megmarad a gerinchúr. Az elülső kopoltyúívekből nem alakul ki az állkapocs, így arckoponyáról nem beszélhetünk. A kopoltyúívek az agykoponyával összenőttek és kívülről támasztják a kopoltyúkat. Nyakszirti (occipitális) régió nem alakul ki. Mindezek alapján az állkapocs nélkülieket „tökéletlen koponyásoknak” (Hemicraniota) is nevezik.
A ma élő körszájú képviselőik váza porcos. A kihalt fajok között viszont egyesek csontos vázelemekkel is rendelkeztek, innen a „cserepesbőrűek” (Ostracodermata) elnevezés. A legkorábbi maradványokban dentin, csont- és porcszövet egyaránt található, így a gerincesek között a teljes porcos vázat inkább apomorfiának lehet tekinteni. Viszonylag kevés élő fajuk ismeretes (kb. 80), az ordovícium és alsó devon közötti időszakban a fajgazdagságuk sokkal nagyobb volt.
Az állkapocs nélkülieket az orrnyílások száma alapján szokták páratlan orrnyílású Monorhina és páros orrnyílású Diplorhina csoportokra osztani. A ma élő fajok páratlan orrnyílásúak. Az orrüreg végződhet vakon vagy a garat felé nyitottan. A kopoltyúnyílásaik száma 5-15 között van. A ma élő fajok bőre csupasz, a kihaltak közül többet pikkelyek borítottak. A fosszilis (megkövesedett) formáknál fejlett páros úszók is előfordulnak, a maiaknál csak páratlan úszók figyelhetők meg. Az ősi állkapocs nélküliek feltehetőleg a tápanyagban gazdag folyótorkolatokban alakultak ki, a ma élő tengeri fajok közül sok az anadrom.
A régebbi rendszertanok az állkapocs nélküliek főosztályába két osztályt soroltak. A két osztályba sorolt alosztályok a korszerű rendszertanokban önálló osztályokat képeznek. Az egykori rendszerezés szerinti osztályok és alosztályok:
Régebben nem osztályozták a sokáig csak fogszerű képleteik fosszíliáiból ismert Conodonta csoportot, valamint az ősi Myllokunmingiida csoportot sem, melyet jóval később írtak le (Shu, 2003), minthogy azt a korábbi rendszertanok osztályozhatták volna. Jelenleg mindkét csoportot a gerinchúrosok osztályaként tartják számon.
↑ Purnell, M. A..szerk.: Derek E. G. Briggs and Peter R. Crowther: Palaeobiology II. Oxford: Blackwell Publishing, 401. o. (2001). ISBN 0-632-05149-3
↑ Zhao Wen-Jin, Zhu Min (2007). „Diversification and faunal shift of Siluro-Devonian vertebrates of China”. Geological Journal 42 ((3-4)), 351–369. o. [2013. január 5-i dátummal az eredetiből archiválva]. DOI:10.1002/gj.1072. (Hozzáférés ideje: 2010. május 17.)
↑ Sansom, Robert S. (2009). „Phylogeny, classification, & character polarity of the Osteostraci (Vertebrata)”. Journal of Systematic Palaeontology 7, 95–115. o. DOI:10.1017/S1477201908002551.
A halak portálja • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Állkapocs_nélküliek&oldid=23581912”
Taxonok from paraméter nélkül
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. február 14., 06:10
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.